फुकुशिमा प्लांट के रिएक्टर-4  में फिर भड़की आग  
जापान के फुकुशिमा न्यूक्लियर प्लांट में धमाकों और रिएक्टर−4 में दोबारा आग भड़कने से वहां रेडिएशन का लेवल काफ़ी बढ़ गया है।
जापान के फुकुशिमा न्यूक्लियर प्लांट में धमाकों और रिएक्टर−4 में दोबारा आग भड़कने से वहां रेडिएशन का लेवल काफ़ी बढ़ गया है। जापान सरकार के प्रवक्ता ने साफ कहा है कि फुकुशिमा प्लांट में से सभी कमर्चारियों को रेडिएशन के खतरे के चलते निकाला जा रहा है।   कैबिनेट सेक्रेटरी यूकियो अदानो ने आशंका जताई है कि रिएक्टर नंबर 1 और 3 के कंटेनर को नुकसान पहुंचा है। बीते 24 घंटे में सुबह दूसरी बार चौथे रिएक्टर में बुधवार सुबह फिर से लपटें उठने लगी हैं लेकिन वहां किसी धमाके की ख़बर नहीं है। जापान सरकार ने आसपास के 20 किलोमीटर के दायरे में लोगों को रेडिएशन के खतरे को देखते हुए अपने घरों में रहने और दरवाज़े न खोलने को कहा है। साथ ही 30 किलोमीटर के दायरे में विमानों के उड़ने पर पाबंदी भी लगा दी गई है।